stanford-oval/wikipedia huggingface dataset:
สถานีรถไฟคาโงชิมะชูโอ

| สถานีรถไฟคาโงชิมะชูโอ 鹿児島中央駅 |
| --- | --- |
สถานีรถไฟคาโงชิมะชูโอ เดือนตุลาคม 2020

ชื่อภาษาญี่ปุ่น
ชินจิไต: 鹿児島中央駅
คีวจิไต: 鹿兒島中央驛
ฮิรางานะ: かごしまちゅうおうえき
 
ข้อมูลทั่วไป
ที่ตั้ง: 1-1 Chūō-chō, นครคาโงชิมะ จังหวัดคาโงชิมะ
พิกัด: 31°35′01″N 130°32′30″E﻿ / ﻿31.583667°N 130.541722°E﻿ / 31.583667; 130.541722
ผู้ให้บริการ: JR คีวชู, Kagoshima City Transportation Bureau
สาย: คีวชูชิงกันเซ็ง สายหลักคาโงชิมะ สายอิบูซูกิ มากูราซากิ
ประวัติ
เริ่มเปิดให้บริการ: 11 ตุลาคม 1913; 111 ปีก่อน (1913-10-11)
ชื่อเดิม: ทาเกะ (จนถึง 1927), นิชิคาโงชิมะ (จนถึง 2004)
ผู้โดยสาร

ปี 2016: 19,842 คน/วัน
 
สถานีรถไฟคาโงชิมะชูโอ (ญี่ปุ่น: 鹿児島中央駅; โรมาจิ: Kagoshima-Chūō-eki) เป็นสถานีรถไฟหลักในเมืองคาโงชิมะ ให้บริการโดยบริษัทรถไฟคีวชู (JR คีวชู) เป็นสถานีรถไฟของสายหลักคาโงชิมะ สายอิบูซูกิ มากูราซากิ และเป็นสถานีปลายทางทิศใต้ของคีวชูชิงกันเซ็ง โดยเป็นสถานีชิงกันเซ็งที่อยู่ใต้สุดของประเทศญี่ปุ่น จากข้อมูลปีงบประมาณ 2559 มีผู้ใช้บริการเฉลี่ยวันละ 19,842 คน นับเป็นสถานีรถไฟที่มีผู้โดยสารมากที่สุดเป็นอันดับ 3 ของ JR คีวชู
สถานีนิชิคาโงชิมะ ในปี 1959
ประวัติ

สถานีรถไฟคาโงชิมะชูโอเปิดให้บริการครั้งแรกเมื่อวันที่ 11 ตุลาคม พ.ศ. 2456 ในชื่อสถานีทาเกะ (ญี่ปุ่น: 武駅; โรมาจิ: Take-eki) โดยอยู่ในสายเซ็นได และได้เปิดใช้งานสถานีรถรางทาเกะเอกิมาเอะ (武駅前停留所) ในวันที่ 17 ธันวาคม พ.ศ. 2458 ซึ่งอยู่ติดกับสถานีรถไฟ
สถานีทาเกะได้เปลี่ยนชื่อเป็นสถานีนิชิคาโงชิมะ (西鹿児島駅) เมื่อวันที่ 17 ตุลาคม พ.ศ. 2470 โดยสถานีรถรางทาเกะเอกิมาเอะก็ได้เปลี่ยนชื่อด้วย เป็นสถานีรถรางนิชิคาโงชิมะเอกิมาเอะ (西鹿児島駅前停留所) เมื่อวันที่ 7 สิงหาคม พ.ศ. 2471
วันที่ 13 มีนาคม พ.ศ. 2547 ได้มีการเปิดให้บริการคีวชูชิงกันเซ็ง เชื่อมต่อระหว่างสถานีชินยัตสึฮิโระและคาโงชิมะ สถานีนิชิคาโงชิมะได้เปลี่ยนชื่อเป็นคาโงชิมะชูโอ (鹿児島中央駅) และสถานีรถรางได้เปลี่ยนชื่อเป็นสถานีรถรางคาโงชิมะเอกิมาเอะ (鹿児島中央駅前停留所)
เส้นทางรถไฟ

สถานีรถไฟคาโงชิมะชูโอให้บริการโดย JR คีวชู ในเส้นทางต่อไปนี้
คีวชูชิงกันเซ็ง
สายหลักคาโงชิมะ
สายอิบูซูกิ มากูราซากิ
โดยการวางตัวของรางและชานชาลาของคิวชูชิงกันเซ็ง ตั้งฉากกับรางและชานชาลาของสายหลักคาโงชิมะและสายอิบูซูกิ มากูราซากิ
ขบวนรถไฟ > รถไฟด่วนพิเศษ (Limited Express)

คิริชิมะ - สายหลักนิปโป
อิบูซูกิ โนะ ทามาเตบาโกะ - สายอิบูซูกิ มากูราซากิ
ขบวนรถไฟ > รถไฟระหว่างเมืองและรถไฟด่วน

นาโนฮานะ - สายอิบูซูกิ มากูราซากิ
โอเชียนไลเนอร์ ซัตสึมะ - สายหลักคาโงชิมะ
สถานีถัดไป

| «> คีวชูชิงกันเซ็ง | «> คีวชูชิงกันเซ็ง | ขบวนรถ> คีวชูชิงกันเซ็ง | »> คีวชูชิงกันเซ็ง | »> คีวชูชิงกันเซ็ง |
| --- | --- | --- | --- | --- |
| คูมาโมโตะ | คูมาโมโตะ | มิซุโฮะ | ปลายทาง | ปลายทาง |
| เซ็นได | เซ็นได | สึบาเมะ ซากูระ | ปลายทาง | ปลายทาง |
สายหลักคาโงชิมะ
| ปลายทาง |   | ลิมิเต็ด เอ็กซเพรส คิริชิมะ |   | คาโงชิมะ |
| อิจูอิน |   | รถด่วน โอเชียนไลเนอร์ ซัตสึมะ |   | ปลายทาง |
| ฮิโรกิ |   | รถธรรมดา |   | คาโงชิมะ |
สายอิบูซูกิ มากูราซากิ
| ปลายทาง |   | ลิมิเต็ด เอ็กซเพรส อิบุซึกิ โนะ ทามาเตบาโกะ |   | คีเระ |
| ปลายทาง |   | รถด่วน นาโนฮานะ รถธรรมดา |   | โคริโมโตะ |
สถานีรถรางคาโงชิมะชูโอเอกิมาเอะ ตั้งอยู่บริเวณหน้าสถานีรถไฟคาโงชิมะชูโอ
สะตือ

สะตือ สามารถหมายถึง
ปลาสะตือ ดู สะตือ (ปลา)
ต้นสะตือ ดู สะตือ (พืช)
วัดสะตือ อำเภอท่าเรือ จังหวัดพระนครศรีอยุธยา
หม่อมเจ้ากิติปปียา กิติยากร

| หม่อมเจ้ากิติปปียา กิติยากร |
| --- | --- |
หม่อมเจ้า ชั้น 5

ประสูติ: 6 ธันวาคม พ.ศ. 2466
สิ้นชีพิตักษัย: 25 พฤษภาคม พ.ศ. 2555 (88 ปี)
พระราชทานเพลิง: 3 กุมภาพันธ์ พ.ศ. 2556 เมรุด้านใต้ วัดเทพศิรินทราวาสราชวรวิหาร
สวามี: หม่อมเจ้าจีริดนัย กิติยากร
ราชสกุล: กิติยากร
ราชวงศ์: จักรี
พระบิดา: พระเจ้าบรมวงศ์เธอ กรมพระจันทบุรีนฤนาถ
พระมารดา: หม่อมละเมียด กิติยากร ณ อยุธยา
ศาสนา: พุทธ
หม่อมเจ้ากิติปปียา กิติยากร (6 ธันวาคม พ.ศ. 2466 – 25 พฤษภาคม พ.ศ. 2555) เป็นพระธิดาในพระเจ้าบรมวงศ์เธอ กรมพระจันทบุรีนฤนาถ ประสูติแต่หม่อมละเมียด กิติยากร ณ อยุธยา
พระประวัติ

หม่อมเจ้ากิติปปียา กิติยากร มีพระนามลำลองว่า ท่านหญิงองุ่น เป็นพระธิดาในพระเจ้าบรมวงศ์เธอ กรมพระจันทบุรีนฤนาถ ประสูติแต่หม่อมละเมียด กิติยากร ณ อยุธยา (สกุลเดิม เปลี่ยนประยูร) เมื่อวันที่ 6 ธันวาคม พ.ศ. 2466 เป็นพระราชนัดดาในพระบาทสมเด็จพระจุลจอมเกล้าเจ้าอยู่หัว และเป็นพระปิตุจฉา (อาหญิง) องค์เล็กในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
เสกสมรส

หม่อมเจ้ากิติปปียา กิติยากร เสกสมรสกับ หม่อมเจ้าจีริดนัย กิติยากร เชษฐาต่างมารดา มีโอรสหนึ่งคน คือ หม่อมราชวงศ์วงศ์ดนัย กิติยากร
สิ้นชีพิตักษัย

หม่อมเจ้ากิติปปียา กิติยากร สิ้นชีพิตักษัยด้วยโรคมะเร็งที่อันตะคุณ เมื่อวันที่ 25 พฤษภาคม พ.ศ. 2555 สิริชันษา 88 ปี 170 วัน นับเป็นหม่อมเจ้าองค์สุดท้ายของราชสกุลกิติยากร ต่อมาวันที่ 26 พฤษภาคม พ.ศ. 2555 สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงพระกรุณาโปรดเกล้าฯ ให้พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ เสด็จแทนพระองค์ไปในการพระราชทานน้ำหลวงสรงศพ ณ ศาลาสุวรรณวนิชกิจ วัดเทพศิรินทราวาสราชวรวิหาร การนี้พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ พระราชทานหีบทองทึบประกอบศพ ฉัตรเบญจาตั้งประดับ ปี่ กลองชนะประโคมเวลาพระราชทานน้ำหลวงสรงศพ และรับศพอยู่ในพระบรมราชานุเคราะห์โดยตลอด มีพระพิธีธรรมสวดพระอภิธรรมเวลากลางคืน กำหนด 7 คืน ทั้งนี้สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงทรงพระกรุณาโปรดเกล้าฯ ให้พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถเสด็จแทนพระองค์ไปในการสวดพระอภิธรรมศพ มีพิธีพระราชทานเพลิงศพเมื่อวันที่ 3 กุมภาพันธ์ พ.ศ. 2556 ณ เมรุด้านใต้ วัดเทพศิรินทราวาสราชวรวิหาร
หมู่เกาะลีเวิร์ด (แก้ความกำกวม)

หมู่เกาะลีเวิร์ด (Leeward Islands) อาจหมายถึง
หมู่เกาะลีเวิร์ด ในหมู่เกาะเลสเซอร์แอนทิลลิส
หมู่เกาะลีเวิร์ด (หมู่เกาะโซไซเอตี) ในเฟรนซ์โพลินีเซีย
หมู่เกาะนอร์ทเวสเทิร์นฮาวายเอียน (Northwestern Hawaiian Islands)
สะดือ

| สะดือ |
| --- | --- |
สะดือมนุษย์เพศชาย
สะดือมนุษย์เพศหญิง
รายละเอียด
ตัวระบุ
ภาษาละติน: Umbilicus
MeSH: D014472
TA98: A01.2.04.005
TA2: 261
FMA: 61584
อภิธานศัพท์กายวิภาคศาสตร์[แก้ไขบนวิกิสนเทศ]
สะดือ เป็นแผลเป็นบนท้อง ณ จุดยึดเกาะของสายสะดือ สัตว์เลี้ยงลูกด้วยนมที่มีรกทุกชนิดมีสะดือ และค่อนข้างเห็นได้ชัดในมนุษย์ สะดือของสัตว์อื่นมักราบเรียบกว่า บ่อยครั้งเห็นเป็นเพียงเส้นบาง และมักมีขนปกคลุม
อัตราส่วนทุนหมุนเวียน

อัตราส่วนทุนหมุนเวียน (Current ratio) คือ อัตราส่วนระหว่าง สินทรัพย์หมุนเวียน และ หนี้สินหมุนเวียน ซึ่งบ่งบอกถึงสภาพคล่องของกิจการในการที่จะชำระหนี้ระยะสั้น หากอัตราส่วนนี้มีค่าน้อยกว่า 1 หมายความว่ากิจการมีหนี้สินหมุนเวียนมากกว่าสินทรัพย์หมุนเวียนทำให้อาจมีปัญหาในการชำระหนี้ระยะสั้นได้ หากอัตราส่วนนี้มากกว่า 1 แสดงว่ากิจการมีสินทรัพย์หมุนเวียนมากพอที่จะชำระหนี้ระยะสั้น แต่หากมีค่าสูงกว่า 1 มาก ๆ อาจหมายถึงประสิทธิภาพในการใช้สินทรัพย์ของกิจการไม่ดีพอ อย่างไรก็ตามสินทรัพย์หมุนเวียนบางประเภท เช่น สินค้าคงเหลือ อาจมีมูลค่าลดลงหากต้องรีบขายเพื่อนำไปชำระหนี้ ทำให้บางทีเราอาจใช้อัตราส่วนที่ไม่นำสินค้าคงเหลือมาคิดด้วย หรือเรียกว่า  อัตราส่วนทุนหมุนเวียนเร็ว(Quick ratio)
ถ้าอัตราเฉลี่ยอุตสาหกรรม = 5.5 เท่า
ดูเพิ่ม

อัตราส่วนทางการเงิน
หม่อมเจ้ากมลีสาณ ชุมพล

| หม่อมเจ้ากมลีสาณ ชุมพล |
| --- | --- |
หม่อมเจ้า ชั้น 4

ประสูติ: 23 เมษายน พ.ศ. 2449
สิ้นชีพตักษัย: 8 ธันวาคม พ.ศ. 2521 (72 ปี)
ชายา: หม่อมเจ้าสีดาดำรวง ชุมพล
บุตร: 2 คน
ราชสกุล: ชุมพล
ราชวงศ์: จักรี
พระบิดา: พระเจ้าบรมวงศ์เธอ กรมหลวงสรรพสิทธิประสงค์
พระมารดา: หม่อมเจียงคำ ชุมพล ณ อยุธยา
| ธรรมเนียมพระยศของ หม่อมเจ้ากมลีสาณ ชุมพล |
| --- | --- |
การทูล: ฝ่าพระบาท
การแทนตน: กระหม่อม/หม่อมฉัน
การขานรับ: กระหม่อม/เพคะ
รองเสวกเอก หม่อมเจ้ากมลีสาณ ชุมพล เป็นพระโอรสใน พระเจ้าบรมวงศ์เธอ กรมหลวงสรรพสิทธิประสงค์ ประสูติแต่หม่อมเจียงคำ ชุมพล ณ อยุธยา
พระประวัติ

รองเสวกเอก หม่อมเจ้ากมลีสาณ ชุมพล มีพระนามลำลองว่า ท่านชายเล็ก เป็นพระโอรสใน พลตรีพระเจ้าบรมวงศ์เธอ กรมหลวงสรรพสิทธิประสงค์ ประสูติแต่หม่อมเจียงคำ ชุมพล ณ อยุธยา เมื่อวันที่ 23 เมษายน พ.ศ. 2449 เสกสมรสกับหม่อมเจ้าสีดาดำรวง ชุมพล (ราชสกุลเดิม สวัสดิวัตน์) มีโอรส 2 คน ได้แก่
หม่อมราชวงศ์ศักดิสาณ ชุมพล สมรสกับวราภรณ์ ชุมพล ณ อยุธยา (สกุลเดิม บุณยรักษ์) มีบุตรธิดา 2 คน ได้แก่
หม่อมหลวงสิทธิสาณ ชุมพล
หม่อมหลวงวราภา ชุมพล (นักลีลาศหญิงทีมชาติไทย)
รองศาสตราจารย์ หม่อมราชวงศ์พฤทธิสาณ ชุมพล อาจารย์ประจำคณะรัฐศาสตร์ จุฬาลงกรณ์มหาวิทยาลัย สมรสกับอรพันธ์ ชุมพล ณ อยุธยา (สกุลเดิม ชาติยานนท์) มีบุตรธิดา 4 คน ได้แก่
หม่อมหลวงวรารมณ์ ชุมพล
หม่อมหลวงสมรดา ชุมพล
หม่อมหลวงกมลพฤทธิ์ ชุมพล
หม่อมหลวงรัมภาพันธุ์ ชุมพล
หม่อมเจ้ากมลีสาณ เป็นหนึ่งในหกผู้ร่วมก่อตั้งบริษัท อาคเนย์ประกันภัย ร่วมกับดำรง เสรีนิยม, สมสวาท  โชติกเสถียร, พยัพ ศรีกาญจนา, พระยาปรีชานุสาสน์ และพระเจ้าวรวงศ์เธอ พระองค์เจ้าภาณุพันธุ์ยุคล นอกจากนี้ หม่อมเจ้ากมลีสาณ ชุมพล ยังเป็นสมาชิกวงดนตรีลายคราม ซึ่งเป็นวงดนตรีส่วนพระองค์ พระบาทสมเด็จพระปรมินทรมหาภูมิพลอดุลยเดช บรมนาถบพิตร ซึ่งทรงรวบรวมนักดนตรีที่เป็นพระประยูรยาติหลายพระองค์เข้าเป็นสมาชิก
เครื่องราชอิสริยาภรณ์

พ.ศ. 2472 –  เหรียญรัตนาภรณ์ รัชกาลที่ 7 ชั้นที่ 4 (ป.ป.ร.4)
พ.ศ. 2497 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
พ.ศ. 2503 –  เหรียญราชรุจิทอง รัชกาลที่ 9 (ร.จ.ท.9)
สโมสรตะกร้อนครราชสีมา

สโมสรตะกร้อนครราชสีมา เป็นสโมสรตะกร้อในประเทศไทย ปัจจุบันเล่นอยู่ในตะกร้อ ไทยแลนด์ ลีก ใช้สนามแข่งขันคือ สนามโรงยิมค่ายสุรนารี จังหวัดนครราชสีมา
รายชื่อผู้เล่น

รายชื่อผู้เล่นชุด ประจำปี 2555
สิบโท วีระวุฒิ รักเสมอวงษ์ (แบ็ก)
สิบตรี ลือชัย คะเณเร็ว (แบ็ก)
พลฯ จักรพันธ์ ขันทสิกรรม (แบ็ก)
จ่าสิบเอก สุริยันต์ เป๊ะชาญ (ชง)
นายพุทธิพงษ์ ภักดี (แบ็ก)
สิบเอก อภิศักดิ์ สาระซอน (แบ็ก)
สิบเอก สราวุธ อินเล็ก (แบ็ก)
นายธวัชชัย พึ่งเพ็ง (แบ็ก)
นายพงษ์ศธร พงษ์อุดทา (แบ็ก)
สิบเอก พรชัย เค้าแก้ว (ทำ)
สิบเอก ยุทธนา ราวกลาง (ทำ)
สิบเอก ทรงศักดิ์ อุปรีศรี (ทำ)
สิบตรี ศิริพงษศ์ พิศชวนชม (ทำ)
สิบตรี นรินทร์ ศรีไทย (ทำ)
อส.ทพ.ศราวุธ แสนขยัน (ทำ)
นายปิยะชาติ เรืองกระโทก (ทำ)
ด.ช.อนันตศักดิ์ คำภา (ทำ)
สิบเอก ทินกร พันธุ์เทศ (ทำ)
สิบเอก กิติศักดิ์ มงคลธง (ชง)
สิบโท อรรคสิทธิ์ หันประทับ (ชง)
อส.ทพ.ยุทธนา หม่อนกระโทก (ชง)
พลฯ เจนรินทร์ ขำตา (ชง)
สิบเอก วิชชยา แซ่ตัง (ชง)
นายเมธาวี ไชยโย (ชง)
สินธุ์เพชร กรวยทอง

สินธุ์เพชร กรวยทอง เป็นนักยกน้ำหนักชาวไทย เจ้าของเหรียญทองแดงจากการแข่งขันโอลิมปิก 2016 ที่ประเทศบราซิล
ประวัติ

สินธุ์เพชร กรวยทอง ชื่อเล่น ดุ่ย เกิดเมื่อวันที่ 22 สิงหาคม พ.ศ. 2538 ที่บ้านโพนม่วง  ตำบลไพลขลา อำเภอชุมพลบุรี จังหวัดสุรินทร์ เป็นชาว จังหวัดสุรินทร์ โดยกำเนิด (อายุ 29 ปี)  เจ้าของเหรียญทองแดงจากการแข่งขันโอลิมปิกฤดูร้อน 2016 ที่ กรุงรีโอเดจาเนโร ประเทศบราซิล ปัจจุบันลงแข่งขันในรุ่น 56 กิโลกรัม
สถิติการแข่งขัน

| พ> ศ..พ.ศ. | รายการ | สถานที่ | รุ่น | สแนตช์ (กก> ).1 | สแนตช์ (กก> ).2 | สแนตช์ (กก> ).3 | สแนตช์ (กก> ).ผล | สแนตช์ (กก> ).อันดับ | คลีนแอนด์เจิร์ก (กก> ).1 | คลีนแอนด์เจิร์ก (กก> ).2 | คลีนแอนด์เจิร์ก (กก> ).3 | คลีนแอนด์เจิร์ก (กก> ).ผล | คลีนแอนด์เจิร์ก (กก> ).อันดับ | รวม | อันดับ |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2559 | โอลิมปิกฤดูร้อน ชาย -56 กก. | รีโอเดจาเนโร ประเทศบราซิล | 55.43 | 125 | 131 | 132 | 132 | 3 | 154 | 157 | 161 | 157 | 3 | 289 | 3 ! |
| 2558 | ยกน้ำหนักชิงชนะเลิศแห่งเอเชีย ชาย -56 กก. | ภูเก็ต ประเทศไทย | 55.43 | - | - | - | 122 | 1 ! | - | - | - | 146 | 3 ! | 268 | 3 ! |
เครื่องราชอิสริยาภรณ์

พ.ศ. 2560 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 5 เบญจมดิเรกคุณาภรณ์ (บ.ภ.)
อัตราส่วนทุนหมุนเวียนเร็ว

อัตราส่วนทุนหมุนเวียนเร็ว (Quick ratio หรือ Acid test) คือ อัตราส่วนที่ปรับปรุงมาจากอัตราส่วนทุนหมุนเวียน ซึ่งในการคำนวณจะไม่นำสินค้าคงเหลือมาคิดรวมกับสินทรัพย์หมุนเวียนอื่น ๆ เช่น เงินสด ลูกหนี้การค้า และ สินทรัพย์ในความต้องการของตลาด เนื่องจากสินค้าคงเหลือสามารถแปลงเป็นเงินสดได้ช้ากว่า และอาจมีมูลค่าต่ำกว่ามูลค่าทางบัญชี ทำให้อัตราส่วนทุนหมุนเวียนเร็วบอกถึงสภาพคล่องของกิจการได้ดีกว่าอัตราส่วนทุนหมุนเวียน
สูตรการคำนวณ

อัตราส่วนทุนหมุนเวียนเร็ว = (สินทรัพย์หมุนเวียน - สินค้าคงเหลือ - ค่าใช้จ่ายจ่ายล่วงหน้า - สินทรัพย์หมุนเวียนอื่นๆที่เปลี่ยนเป็นเงินสดได้ช้า) / หนี้สินหมุนเวียน
ดูเพิ่ม

อัตราส่วนทางการเงิน
สะตอ

| สะตอ |
| --- | --- |


การจำแนกชั้นทางวิทยาศาสตร์
อาณาจักร:: Plantae
หมวด:: Magnoliophyta
ชั้น:: Magnoliopsida
อันดับ:: Fabales
วงศ์:: Fabaceae
วงศ์ย่อย:: Mimosoideae
สกุล:: Parkia
สปีชีส์:: P.  speciosa
ชื่อทวินาม
Parkia speciosa L.

สะตอ (ชื่อวิทยาศาสตร์: Parkia speciosa) เป็นไม้ยืนต้นในวงศ์ถั่ว (Fabaceae) มีกิ่งก้านที่มีขนละเอียดใบประกอบแบบขนนกสองชั้น จะออกช่อที่ปลายของกิ่งตามตำราแพทย์แผนไทย จะใช้เมล็ด ขับลมในลำไส้ แก้ปัสสาวะพิการ ไตพิการ ชาวโอรังอัซลีในรัฐเปรัก ประเทศมาเลเซียใช้เมล็ดสดรับประทาน แก้อาการผิดปกติของไต
สะตอ มีเมล็ดที่มีกลิ่นเหม็นเขียวรุนแรง แต่นิยมนำมารับประทานกัน โดยเฉพาะอย่างยิ่งในอาหารไทยปักษ์ใต้ หลังจากรับประทานสะตอเข้าไปจะมีกลิ่น สามารถดับกลิ่นสะตอ ด้วยการรับประทานมะเขือเปราะตามสักสองสามลูก สะตอเมื่อสุกจนฝักเป็นสีดำ เนื้อสะตอเป็นสีเหลืองบางๆ รับประทานได้ทั้งเม็ด เมล็ดในระยะนี้รสมัน เนื้อมีรสหวาน ถ้าแก่กว่าระยะนี้ ฝักจะแห้ง เมล็ดเป็นสีดำ แข็งและมีกลิ่นฉุนจัด กินไม่ได้
แหล่งข้อมูลอื่น

ข้อมูลที่เกี่ยวข้องกับ Parkia speciosa ที่วิกิสปีชีส์
วิลลิส กิ๊บสัน

ผู้เล่น เตตริส คลาสสิกชาวอเมริกัน (เกิด 2010)
| บลู สกูติ |
| --- | --- |
วิลลิส กิ๊บสัน
บลู สกูติ ในการแข่งขันระดับภูมิภาค ฮาร์ท ออฟ เท็กซัส (Heart of Texas) ประจำปี ค.ศ. 2024
เกิด:  (2010-01-27) 27 มกราคม ค.ศ. 2010 (14 ปี)
เกม: เตตริสแบบคลาสสิค
วิลลิส กิ๊บสัน (เกิดเมื่อวันที่ 27 มกราคม ค.ศ. 2010) หรือเป็นที่รู้จักในนามออนไลน์ว่า บลู สกูติ (Blue Scuti) เป็นผู้เล่นเกม เตตริสแบบคลาสสิค ชาวอเมริกันจาก สติลวอเตอร์ โอคลาโฮมา เขาเป็นที่รู้จักจากการเป็นบุคคลแรกที่ "เอาชนะ" เกมนี้ได้เมื่อวันที่ 21 ธันวาคม ค.ศ. 2023 หลังจากที่เขาทำให้เกมเข้าสู่ระดับ 157 ซึ่งเป็นระดับที่ยังไม่เคยมีใครเข้าถึงมาก่อน และทำให้เกมเกิดการ แครช
กิ๊บสันเริ่มสนใจในเกม เตตริส เมื่ออายุ 11 ปีหลังจากที่เขาได้ดูเนื้อหาที่เกี่ยวข้องบน ยูทูบ จากนั้นเขาได้เริ่มเล่นเกมนี้อย่างจริงจัง โดยนำเทคนิคการเล่นแบบ โรลลิง มาใช้เพื่อเคลื่อนย้ายชิ้นส่วนของเกมได้เร็วขึ้น และเข้าร่วมการแข่งขันในรายการต่าง ๆ รวมถึงการแข่งขัน ชิงแชมป์โลกเตตริสแบบคลาสสิค ในปี ค.ศ. 2023 ซึ่งเขาได้อันดับที่สาม หลังจากที่นักเล่นเกมเตตริส คนอื่น ๆ รวมถึง จัสติน ยู พยายามที่จะไปให้ถึง คิลสกรีน ของเกม กิ๊บสันก็ตามมาและสามารถทำได้สำเร็จในที่สุด เขาได้รับความสนใจระดับนานาชาติหลังจากประสบความสำเร็จนี้ โดยได้รับการสัมภาษณ์จาก เดอะนิวยอร์กไทมส์ และ Good Morning America ในการสัมภาษณ์หนึ่ง กิ๊บสันได้อุทิศความสำเร็จนี้ให้กับพ่อของเขา อดัม ที่เสียชีวิตไปแล้ว เขาได้รับการยกย่องว่าเป็นหนึ่งในผู้เล่นเตตริส ที่เก่งที่สุดในสหรัฐอเมริกา
อาชีพ เตตริส > พื้นหลัง

กิ๊บสันเริ่มเล่นเกมพัซเซิล เตตริส เวอร์ชัน NES ในปี ค.ศ. 2021 เมื่อเขาอายุ 11 ปี เขาสนใจหลังจากดูเนื้อหาเกี่ยวกับเกมนี้บน ยูทูบ ก่อนเล่น เตตริส กิ๊บสันเคยแสดงความสนใจในเกมตั้งแต่อายุประมาณ 5 ขวบ เล่นเกมอื่น ๆ เช่น Geometry Dash, Minecraft, และ Rocket Leagu หลังจากสนใจ เตตริส มากขึ้น แม่ของเขาจึงซื้อคอนโซล RetroN จาก ร้านจำนำ และจอ CRT ที่ที่ทำงานของเธอทิ้งไปเพื่อเริ่มต้น การเล่นเกมเริ่มต้นเป็น "งานอดิเรก" กิ๊บสันกล่าวในการสัมภาษณ์ในปี ค.ศ. 2023 แต่หลังจากนั้นก็กลายเป็นการแข่งขันออนไลน์และแข่งขันกับคนอื่น ๆ เขาจึงเริ่มสตรีมสดภายใต้ชื่อเล่นว่า "บลู สกูติ" (Blue Scuti) ซึ่งได้รับแรงบันดาลใจจากดาว UY Scuti
ก่อนที่เขาจะบรรลุความสำเร็จในการทำให้เกมแครช กิ๊บสันแข่งขันในหลายการแข่งขัน รวมถึงการคว้าอันดับสามในกาแข่งขัน Classic Tetris World Championship (CTWC) ในเดือนตุลาคม ค.ศ. 2023 และได้รับเงินรางวัล 1,500 ดอลลาร์สหรัฐ กิ๊บสันยังเป็นหนึ่งในผู้แข่งขันที่อายุน้อยที่สุดในงานนี้ด้วยวัย 13 ปี เขาชนะการแข่งขันสดครั้งแรกที่การแข่งขันระดับภูมิภาคใน แคนซัสซิตี้ เมื่อวันที่ 2 ธันวาคม ค.ศ. 2023 ซึ่งเขาได้รับผ้ากันเปื้อนแชมป์
อาชีพ เตตริส > ความสำเร็จในการทำให้เกมแครช

หลังจากการแข่งขัน CTWC ในเดือนตุลาคม ค.ศ. 2023 กิ๊บสันเริ่มพยายามที่จะไปถึง "คิลสกรีน" ของเกม เตตริส ซึ่งเป็นจุดในช่วงท้ายเกมเมื่อโค้ดเกิดข้อผิดพลาด ส่งผลให้เกิด การแครช เนื่องจากข้อจำกัดด้านฮาร์ดแวร์ภายใน แฟมิคอม (NES)  คิลสกรีน นี้เข้าถึงได้โดย เอไอ และ การใช้เครื่องมือช่วย เท่านั้น กิบสัน ได้แรงบันดาลใจจากผู้เล่น เตตริส และยูทูบเบอร์ที่แข่งขันกันชื่อจัสติน หยู (หรือที่รู้จักในชื่อ "Fractal161") ซึ่งประกาศความตั้งใจที่จะไปถึงหน้าจอคิลสกรีนหลังจากการแข่งขัน CTWC เพื่อพัฒนาทักษะของเขาในช่วงท้ายเกม กิบสันได้ฝึกเล่นระดับ ดัสค์ (Dusk) และ ชาร์โคล (Charcoal) ซึ่งถือว่าเป็นระดับที่ยากที่สุดในเกมเนื่องจากโทนสีที่มืดและผิดเพี้ยนของบล็อกจากข้อผิดพลาดในการแสดงผรช่วงท้ายเกม
"ฉันจะเป็นลม ฉันไม่รู้สึกที่นิ้วมือของฉันแล้ว"
วิลลิส กิบสัน, หลังจากที่กลายเป็นคนแรกที่ทำให้เกมแครชในเวอร์ชัน NES ของ เตตริส
เมื่อวันที่ 21 ธันวาคม ค.ศ. 2023 กิบสันกลายเป็นคนแรกที่ "เอาชนะเกม" บนเวอร์ชัน NES ของ เตตริส หลังจากที่เขาไปถึงระดับ 157 และทำให้หน้าจอคิลสกรีนปรากฏขึ้น การเล่นเกมที่สร้างสถิติครั้งนี้ใช้เวลาทั้งหมด 38 นาที และถูกอัปโหลดลงบนช่องยูทูบของเขาเมื่อวันที่ 2 มกราคม ค.ศ. 2024 ในชื่อ "The First Time Somebody Has Ever 'Beat' Tetris" การเล่นเกมครั้งนี้ยังเป็นเกมที่มีคะแนนรวมสูงสุดของ เตตริส ในเวลาที่บันทึกอีกด้วย
ความสำเร็จของกิบสันได้รับการรายงานข่าวในระดับนานาชาติอย่างรวดเร็ว โดย เดอะนิวยอร์กไทมส์ ได้สัมภาษณ์เขา และรายการ Good Morning America ได้ออกอากาศวิดีโอที่สร้างสถิตินี้ ในแถลงการณ์ Maya Rogers ประธานบริษัท Tetris ได้แสดงความยินดีต่อกิบสันสำหรับ "ความสำเร็จที่ท้าทายขีดจำกัดทั้งหมด" ของเกม Vince Clemente ประธาน CTWC กล่าวว่าสิ่งนี้เป็นสิ่งที่ทุกคนคิดว่าเป็นไปไม่ได้ และเหตุการณ์ทั้งหมดนี้ "น่าเหลือเชื่อ"
ในวันที่ 5 มกราคม ค.ศ. 2024 คำพูดของกิบสันหลังจากชนะ "ฉันไม่รู้สึกที่นิ้วมือของฉันเลย" ได้รับเลือกเป็นคำคมของวันใน เดอะนิวยอร์กไทมส์ วันเดียวกันนั้นเอง ผู้ร่วมก่อตั้งเกม Tetris Alexey Pajitnov และ Henk Rogers ได้พบกับกิบสันผ่านการสนทนาวิดีโอ โดยพวกเขาเรียกการเล่นของเขาว่าเป็น "ความสำเร็จที่น่าทึ่ง" กิบสันได้พบกับผู้สร้างเกมทั้งสองด้วยตนเองในวันที่ 6 มิถุนายน ค.ศ. 2024
อาชีพ เตตริส > ประวัติศาสตร์ล่าสุด

กิ๊บสันได้เข้าร่วมการแข่งขัน Tetris Heart of Texas ที่เมืองวาโก รัฐเท็กซัส เมื่อวันที่ 20 มกราคม ค.ศ. 2024  แม้ว่าเขาจะพ่ายแพ้ในรอบรองชนะเลิศ แต่ "ความสนใจและความนิยมที่พุ่งสูงขึ้น" ในรายการแข่งขันนั้นก็ตกเป็นของเขา และฝูงชนก็ "เพิ่มมากขึ้นทุกครั้งที่กิ๊บสันลงแข่งขัน"
ระหว่างวันที่ 8-9 มิถุนายน ค.ศ. 2024 กิ๊บสันได้แข่งขันใน Classic Tetris World Championship 2024 แม้ว่าเขาจะถูกคัดลอกในรอบก่อนรองชนะเลิศโดย Tristan Kwai ("Tristop") ที่ไปคว้าอันดับ 3  เขายังได้เล่นและชนะการแข่งกับ WWE นักมวยปล้ำและยูทูบเบอร์ โลแกน พอล ซึ่งไม่เข้าร่วม WWE SmackDown เพื่อเข้าร่วมการแข่งขันชิงแชมป์ ซึ่งเขากล่าวว่าเป็นหนึ่งในความฝันของเขาตั้งแต่เด็ก
กิ๊บสันถือเป็นหนึ่งในผู้เล่น เตตริส ที่ดีที่สุดในสหรัฐอเมริกา
สไตล์การเล่น

ขณะเล่น  กิ๊บสัน ถือจอยเกมระหว่างเข่าซ้ายและเท้าขวาของเขา เขาใช้เทคนิคการกดปุ่มอย่างรวดเร็ว ด้วยการเคาะหลังจอยเกมด้วยนิ้วมือขวาของเขาเพื่อกดปุ่มอย่างรวดเร็วลงในมือซ้ายของเขา
สไตล์การเล่นของ กิ๊บสัน ถูกอธิบายว่า "ดุดัน" โดย Stillwater News Press เขาเรียนรู้วิธีการเล่นเกมครั้งแรกโดยใช้เทคนิคไฮเปอร์แทพปิง ในปี ค.ศ. 2021 แต่เมื่อมีการค้นพบเทคนิคโรลลิง ที่เร็วยิ่งขึ้น สไตล์การเล่นของเขาก็เปลี่ยนไปใช้เทคนิคนี้แทน การรวมกันของทักษะ ความดุดัน และความเชี่ยวชาญในเทคนิคโรลลิง นั้นได้รับเครดิตว่าเป็นปัจจัยที่ทำให้ กิ๊บสันทำผลงานได้ดีในเกม ทำผลงานได้ดีในเกม ในการตั้งกิ๊บสันนเกมของเขา กิ๊บสัน มักจะวางจอยเกมบนเท้าขวาซึ่งวางทับกับเข่าซ้าย โดยมือขวาของเขาทำการโรลลิง และเคาะปุ่ม เขาสวมถุงมือที่มือขวาเพื่อลดแรงเสียดทานจากการกระทำที่ซ้ำ ๆ กัน
ชีวิตส่วนตัว

กิบสันเกิดเมื่อวันที่ 27 มกราคม ค.ศ. 2010 แม่คือ คาริน ค็อกซ์ (Karin Cox) ที่เป็นนักเล่นเกมและครูคณิตศาสตร์ในโรงเรียนมัธยม และพ่อคือ อดัม กิบสัน (Adam Gibson) ซึ่งเสียชีวิตเมื่อวันที่ 14 ธันวาคม ค.ศ. 2023 ก่อนที่เขาจะเสียชีวิต อดัม ได้เข้าร่วมการแข่งขันสดครั้งแรกที่ วิลลิส ชนะในทัวร์นาเมนต์ Kansas City Regional และได้สั่งทำป้ายไฟนีออนที่มีชื่อผู้ใช้ของ วิลลิส เป็นของขวัญคริสต์มาสเป็นของขวัญคริสต์มาส ในการสัมภาษณ์กับ NBC News เมื่อวันที่ 5 มกราคม ค.ศ. 2024 กิบสันได้อุทิศความสำเร็จในการทำลายสถิติเกมให้กับพ่อของเขา ในการสัมภาษณ์อีกครั้งกับ WFAA ในเดือนกุมภาพันธ์ ค.ศ. 2024 กิบสันกล่าวว่าเขาได้นำตุ๊กตาที่มีข้อความว่า "รักพ่อนะ" เขียนไว้ที่ด้านหลังมาร่วมในทุกทัวร์นาเมนต์ที่เขาเข้าแข่งขันตั้งแต่นั้นมา
สถิติการแข่งขัน

| ปี | ทัวร์นาเมนต์ | คะแนน | อันดับ | อ้างอิง |
| --- | --- | --- | --- | --- |
| 2022 | CTM March Futures Circuit | 2–1 | ผู้เข้าแข่งขัน |  |
| 2022 | CTM April Community Tier 1 | 3–1 | 2nd |  |
| 2022 | CTM May Challengers Circuit | 0–1 | ผู้เข้าแข่งขัน |  |
| 2022 | CTM July Challengers Circuit | 0–1 | ผู้เข้าแข่งขัน |  |
| 2023 | CTM January Hopefuls Circuit | 1–1 | ผู้เข้าแข่งขัน |  |
| 2023 | CTM March Challengers Circuit | 2–1 | ผู้เข้าแข่งขัน |  |
| 2023 | CTM Mega Masters | 1–1 | ผู้เข้าแข่งขัน |  |
| 2023 | CTM Lone Star Championship | 0–1 | ผู้เข้าแข่งขัน |  |
| 2023 | CTM September Masters Event | 0–1 | ผู้เข้าแข่งขัน |  |
| 2023 | Classic Tetris World Championship | 3–1 | 3rd |  |
| 2023 | CTM November Masters Event | 1–1 | ผู้เข้าร่วมการแข่งขัน |  |
| 2023 | CTM December Masters Event | 4–0 | 1st |  |
| 2024 | CTWC Kansas City Regional | 3–0 | 1st |  |
| 2024 | CTM January Masters Event | 0–1 | ผู้เข้าแข่งขัน |  |
| 2024 | CTWC Heart of Texas | 1–1 | ผู้เข้าแข่งขัน |  |
| 2024 | Classic Tetris Level 12 RETURNS (Division 1) | 3–0 | 1st |  |
| 2024 | CTM February Masters Event | 1–1 | ผู้เข้าแข่งขัน |  |
| 2024 | CTM Mega Masters | 4–1 | ผู้เข้าแข่งขัน |  |
| 2024 | CTM April Master Event | 0–1 | ผู้เข้าแข่งขัน |  |
| 2024 | CTM May Masters Event | 3–1 | 2nd |  |
| 2024 | Classic Tetris World Championship | 2–1 | ผู้เข้าแข่งขัน |  |
วิลลิส กิ๊บสัน กับ อีฟ คอมมานเดอร์ ("ซิดเนฟ") ในรอบรองชนะเลิศการแข่งขัน Classic Tetris World Championship ในปี ค.ศ. 2023
สุรเชษฐ์ งามทิพย์

| ข้อมูลส่วนตัว |
| --- | --- | --- | --- |
ชื่อเต็ม:  สุรเชษฐ์ งามทิพย์
วันเกิด:  1 กุมภาพันธ์ พ.ศ. 2534 (33 ปี)
สถานที่เกิด:  กรุงเทพมหานคร, ประเทศไทย
ส่วนสูง:  1.73 m (5 ft 8 in)
ตำแหน่ง:  กองกลางฝั่งซ้าย / กองหลัง
สโมสรอาชีพ*
| ปี |  ทีม |  ลงเล่น |  (ประตู) |
| 2008–2010 |  บางกอกกล๊าส |  7 |  (1) |
| 2011–2017 |  ชัยนาท ฮอร์นบิล |  106 |  (5) |
| 2017 |  → พัทยา ยูไนเต็ด (ยืมตัว) |  17 |  (1) |
| 2017–2020 |  แบงค็อก ยูไนเต็ด |  4 |  (1) |
| 2018 |  → พัทยา ยูไนเต็ด (ยืมตัว) |  9 |  (0) |
ทีมชาติ
| 2009–2010 |  ไทย U19 |  16 |  (2) |
| 2010 |  ไทย U23 |  2 |  (0) |
| 2010–2013 |  ไทย |  4 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 14 พฤศจิกายน 2008
สุรเชษฐ์ งามทิพย เกิดวันที่ 1 กุมภาพันธ์ พ.ศ. 2534 เป็นนักฟุตบอลชาวไทย ในตำแหน่ง กองกลาง ปัจจุบันได้เลิกเล่นฟุตบอลแล้ว
ระดับทีมชาติ

เขาได้ลงเล่นให้กับทีมชาติตั้งแต่ชุด ชุด U19 ในการแข่งขัน 2010 เอเอฟซี U19 แชมเปียนชิพ ในปี 2556 สุรเชษฐ์ มีชื่อติดทีมชาติอีกครั้งในการแข่งขันเอเชียนคัพ 2015 รอบคัดเลือก
ระดับทีมชาติ > ประตูในนามทีมชาติ > ชุดเยาวชน

| # | วันที่ | สนาม | ฝ่ายตรงข้าม | คะแนน | ผลลัพธ์ | การแข่งขัน |
| --- | --- | --- | --- | --- | --- | --- |
| 1. | 6 สิงหาคม 2009 | นครโฮจิมินห์, เวียดนาม |  ออสเตรเลีย | 1-1 | 1-1 | 2019 เอเอฟซี U19 แชมเปียนชิพ |
| 2. | 10 สิงหาคม 2009 | นครโฮจิมินห์, เวียดนาม |  มาเลเซีย | 1-0 | 1-0 | 2009 เอเอฟซี U19 แชมเปียนชิพ |
เกียรติประวัติ

ทีมชาติ
ชนะเลิศ 2010 เอเอฟซี U19 แชมเปียนชิพ
รายชื่อธงในประเทศโปรตุเกส

ตารางเบื้องล่างนี้แสดงภาพธงต่างๆ ที่ใช้ในประเทศโปรตุเกส
ธงชาติ

| ภาพธง | ระยะเวลาการใช้ | การใช้ | คำอธิบาย |
| --- | --- | --- | --- |
|  | ตั้งแต่ 30 มิถุนายน ค.ศ. 1911 | ธงชาติโปรตุเกส | ธงสี่เหลี่ยมผืนผ้า แบ่งแถบด้านคันธงเป็นสีเขียว ด้านปลายธงเป็นสีแดง ระหว่างรอยต่อของทั้งสองแถบ มีภาพตราแผ่นดินของโปรตุเกสอย่างย่อ |
ธงเขตปกครองตนเอง

| ภาพธง | ระยะเวลาการใช้ | การใช้ | คำอธิบาย |
| --- | --- | --- | --- |
|  | ตั้งแต่ ค.ศ. 1978 | ธงเขตปกครองตนเองมาเดรา | ธงแสามแถบแนวตั้งพื้นสีฟ้า-เหลือง-ฟ้า ที่ตรงกลางธงมีตราครอสออฟไครสต์ ซึ่งมาจากตราอิสริยาภรณ์ออเดอร์ออฟไครสต์ของประเทศโปรตุเกส |
|  | ตั้งแต่ ค.ศ. 1979 | ธงเขตปกครองตนเองอาโซเรส | ธงสี่เหลี่ยมผืนผ้า แบ่งพื้นแนวตั้งเป็น 2 ส่วน โดยแถบขนาดเล็กตอนใกล้คันธงเป็นสีน้ำเงิน ที่มุมธงบนด้านคันธงมีตราโล่แห่งโปรตุเกส (ตามที่ปรากฏในตราแผ่นดิน) ส่วนที่เหลือเป็นพื้นสีขาว ระหว่างพื้นทั้งสองสีมีภาพเหยี่ยวโกชอว์ก (Goshawk; ในภาษาโปรตุเกสเรียกว่า "อาซอร์"หรือ Açor) ภายใต้แถวโค้งดาวห้าแฉกรวม 9 ดวง |
ธงตำแหน่งราชการ

| ภาพธง | ระยะเวลาการใช้ | การใช้ | คำอธิบาย |
| --- | --- | --- | --- |
|  | ตั้งแต่ ค.ศ. 1911 | ธงประธานาธิบดีแห่งสาธารณรัฐโปรตุเกส | ธงพื้นสีเขียว กลางธงมีภาพตราแผ่นดินอย่างย่อดังปรากฏในธงชาติ |
|  | ตั้งแต่ ค.ศ. 2006 | ธงรัฐสภาแห่งสาธารณรัฐโปรตุเกส | ธงพื้นสีขาวขอบสีเขียว กลางธงมีภาพตราแผ่นดินอย่างย่อดังปรากฏในธงชาติ |
|  | ค.ศ. 1952-1972 | ธงนายกรัฐมนตรีแห่งสาธารณรัฐโปรตุเกส |  |
|  | ตั้งแต่ ค.ศ. 1972 | ธงนายกรัฐมนตรีแห่งสาธารณรัฐโปรตุเกส | ธงพื้นขาวมีกากบาททแยงสีเขียว กลางธงมีภาพตราแผ่นดินอย่างย่อดังปรากฏในธงชาติ ขอบธงเป็นสีแดงและมีใบลอเรลสีเขียววางเรียงตามแนวขอบสีแดงนั้น |
|  | ตั้งแต่ ค.ศ. 1911 | ธงรัฐมนตรี | ลักษณะอย่างธงนายกรัฐมนตรี แต่ไม่มีขอบสีแดง |
|  | ค.ศ. 1911-2011 |  | ธงพื้นขาวมีแถบสีเขียวพาดกลาง กลางธงมีภาพตราแผ่นดินอย่างย่อดังปรากฏในธงชาติ |